Бахреин

Кралството Бахреин (, , буквално: „Кралство на двете мориња“) или само Бахреин е мала островска држава во Персискиот Залив која е управувана од кралското семејство Ал Халифа. Бахреин е опколен со водите на заливот, но на запад се наоѓа Саудиска Арабија, Катар на југоисток со кој е одделен со Бахреинскиот Залив. Бахреин е поврзан со Саудиска Арабија со автопатот Крал Фахд кој бил отворен на 25 ноември 1986 година. Покрај тоа, се планира автопат со кој Бахреин би се поврзал со Катар. Државата е позната по својата нафта и бисери. Главен град на државата е Манама и службен јазик е арапскиот јазик. Вкупното население на Бахреин е 791.000 жители од кои најголем број се Арапи. Бахреин е една од најмалите држави во Азија со само 750 км2, но доста позната во светот по природните ресурси и формула трките.

 Потекло на поимот 

Името на државата доаѓа од истоимениот арапски збор што значи „две мориња“. Тоа се однесува на изворите на свежа вода кои можат да се најдат на островите во пространството на морската солена вода.

 Историја 

 Географија и клима 

Општо гледано, Бахреин е рамна и слабо обработлива држава, со пустински предели. Највисоката точка во државата изнесува 134 метри и се нарекува Џабал ад Духан. Вкупната површина на Бахреин изнесува 665 км2 што е малку поголем од островот Ман во Велика Британија, а помал од најголемиот аеродром во Саудиска Арабија. Бахреин е островска држава со околу 33 островчиња и има брег од околу 161 километар.  Најголеми острови во архипелагот се островот Бахреин, островот Мухарак, Ум ан Насан и Ситрах.

Бахреин има благи зими и многу топли лета. Од природните ресурси, Бахреин располага со нафта и природен гас, но исто така и со риболовен потенцијал. Обработливата површина на државата изнесува 2.82% од вкупната површина, додека пустината зазема 92% од државата. Бахреин се соочува со претворање на земјата во пустина и со уништување на коралниот гребен и брегот.

 Политички систем 

 Административна поделба 

мини|десно|Карта на областите во Бахреин
Бахреин административно се дели на 5 области („мухафази“). Секоја од нив има свој општински совет, кој се бира на посебни избори.

Областите се следниве:

 Престолнинска
 Централна
 Мухарак
 Северна
 Јужна

 Стопанство 

 Демографија 

Во 2010 година Бахреин имаше околу 1.234.000 жители од кои повеќе од 666.172 (54%) беа странци. Главнината од населението се Арапи, а најголемата имигрантска група се Индијците, чиј број во 2008 година изнесуваше околу 290.000.

Официјална религија во Бахреин е исламот. Според пописот во 2001, 81,2% од населението се муслимани, 9% христијани и 9,8% хиндуси и други. Нема официјални податоци за бројот на шиитите и сунитите, но според проценките на Британската канцеларија за странство и Комонвелтот, околу 33% се сунити, а 66% шиити.

 Култура 

 Наводи 

 Поврзано 
 Манама
 Персиски Залив
 Арапски Полуостров

 Надворешни врски 

 Портал за Бахреин 
 Кралство Бахреин  - владин портал
 Шеф на држава и кабинет на министри 
 Профил на BBC

 Бахреин на UCB  
 ChooseBahrain.com  карта на Бахреин


Категорија:Држави во Југозападна Азија
Категорија:Држави во Азија
Категорија:Монархии во Азија
Категорија:Островски земји
Категорија:Држави и територии настанати во 1971 година
Категорија:Арапски Полуостров